Bestyrelsen ved Thy-Mors HF & VUC

 Thisted, den 20. juni 2023

**Referat fra bestyrelsesmøde på Thy-Mors HF & VUC, Munkevej 9, Thisted, onsdag den 7. juni 2023, kl. 15.00-17.00**

**Tilstede**: Mogens Nørgård, Jan Pedersen, Lotte Hald Grubbe, Kristian Abildgaard Kold, Henning Sørensen, Lotte Hald Grubbe

**Desuden deltog:** rektor Erik Dose Hvid, økonomichef Dorte Krogsgaard Jensen, souschef Annette Horsholt.

**Afbud:** Tage Odgaard Nielsen, Irene Christensen, Dora Legaard, Amalie Lisbeth Heltborg Nielsen, Amalie Andersen.

**Dagsorden**

1. **Godkendelse af dagsorden ved Mogens Nørgård.**

*Intet at bemærke.*

1. **Referat fra bestyrelsesmøde den 23. marts 2023 (bilag 1).**

**Godkendelse og underskrift ved Mogens Nørgård.**

*Intet at bemærke.*

1. **Budgetopfølgning. Orientering ved Dorte Krogsgaard Jensen (bilag 2).**

*Dorte Krogsgaard Jensen gjorde rede for skolens aktivitet i forhold til budget 2023. Ved afslutningen på 1. kvartal udviste aktiviteten en negativ afvigelse på 16 årselever. I forhold til det samlede budget for 2023 på 340 årselever er der grund til opmærksomhed på, at det kan blive svært for skolen at indhente den manglende aktivitet med august-optaget. Ledelsens indstilling til bestyrelsen er, at den samlede aktivitet for skolen nedjusteres til 300 årselever. Erik Dose Hvid orienterede om, at det er ledelsens vurdering, at med en forventelig lavere aktivitet, må skolen alt andet lige forvente et større budgetunderskud i 2023. Ledelsen vurderer, at selv med igangsætning af personaletilpasninger, vil det på nuværende tidspunkt ikke give væsentlige økonomiske besparelser, som kan påvirke budgettet for 2023. Mogens Nørgård udtrykte, at skolen må iværksætte tilpasninger af personalet i det omfang, det kan gennemføres uden, at det påvirker skolens udbud af fag på skolens afdelinger. Bestyrelsen godkendte den reviderede aktivitet på 300 årselever for 2023.*

1. **Aktivitetsstatus på optag i Nykøbing og Thisted. Orientering og oplæg ved Erik Dose Hvid og Mogens Nørgård.**

*Skolens står i en situation, hvor det er lykkedes at tiltrække nye kursistgrupper og opdyrke nye forretningsområder. Det drejer sig her om profillinjerne på hf med tilhørende kollegier i Svankjær og Klitmøller, og VUC-erhverv med fokus* på *samarbejde med kommuner og virksomheder. Dog må ledelsen konstatere, at skolens økonomi og aktivitet er udfordret på skolens to afdelinger. Som følge af den demografiske udvikling og FGU'en vil især Nykøbing-afdelingens fremtidige aktivitetsniveau være vigende og dermed udfordre afdelingens generelle økonomiske robusthed. Det er forudsat, at løn- og øvrige udgifter følger den fremtidige aktivitetsnedgang. Effektiviserings faktorens gennemslagskraft begrænses, som følge af faste lønomkostninger i forbindelse med undervisnings gennemførelse på små hold. Thy-Mors HF & VUC planlægger at udbyde HF2, AVU, FVU og OBU i afdelingen i Nykøbing i skoleåret 2023-24. Ledelsens indstiller til bestyrelsen, at bestyrelsen drøfter og vedtager en strategi og handleplan for, hvordan der kan laves tilpasninger på undervisningens gennemførelse og øvrige driftsomkostninger, som fremadrettet kan sikre skolens drift i Thisted og Nykøbing.*

*Bestyrelsen besluttede, at på bestyrelsesmøde den 10. oktober 2023 tages en drøftelse og beslutning til en ny struktur på skolens afdelinger. Ledelsen udarbejder oplæg til ny struktur.*

1. **Skolens finansielle strategi (bilag 3+4). Opfølgning og orientering ved Dorte Krogsgaard Jensen.**

*Dorte Krogsgaard Jensen gennemgik måltallene, som bestyrelsen har fastlagt i skolens finansielle strategi. Måltallene er beregnet med udgangspunkt i årsrapporten for 2022. Alle målbare parametre opfylder de fastsatte kriterier i den finansielle strategi***.**

*Strategiens 10-årige likviditetsbehovsanalyse er opdateret og forevist bestyrelsen. Ønsket er i.h.t. strategien at opretholde et likviditetsniveau på 12 mio.kr., hvilket* *Dorte Krogsgaard Jensen kunne fortælle, er opfyldt.*

*Bestyrelsen tog opfølgningen og orienteringen til efterretning.*

1. **Status på udvidelse af værelseskapaciteten på kollegiet i Svankjær. Orientering ved Erik Dose Hvid.** *Ejerkredsen bag Svankjær har for ledelsen på Thy-Mors HF & VUC fremlagt en tidsplan for, hvordan det er muligt at realisere udvidelsen af værelseskapaciteten fra de nuværende 45 værelser til 75 værelser. Ledelsen har en bekymring i forhold til om tidsplanen holder, så alle værelser står klar til august. Såfremt det ikke lykkes ejerkredsen at færdiggøre alle værelser, har ledelsen indtænkt alternative opstartsdage for eleverne – enten på en lejrskole i området eller andre former for alternative indkvarteringsmuligheder.*
2. **Afvikling af medarbejdertrivselsundersøgelse (MTU) og**

**arbejdspladsvurdering (APV). Orientering ved Erik Dose Hvid.**

*Der er afviklet MTU og APV for medarbejdere i foråret 2023. Erik Dose Hvid gennemgik hovedresultaterne. Skolens samarbejdsudvalg har besluttet at der arbejdes med forskellige indsatser på AVU/OBU/FVU-områderne. Her er der en medarbejdergruppe, som udfordres på de mange forandringer, som er iværksat for at kunne honorere den stigende undervisningsaktivitet på virksomhedshold.*

*.*

1. **Gennemgang og revidering af forretningsordenen for bestyrelsen på Thy-Mors HF & VUC (bilag 5). Orientering ved Erik Dose Hvid og Mogens Nørgård.**

*På kommende bestyrelsesmøde den 10. oktober 2023 gennemgås og vedtages en revideret forretningsorden. Ønsker til rettelser sendes til Erik Dose Hvid.*

1. **Orientering siden sidst ved Erik Dose Hvid.**

*Erik Dose Hvid fortalte, at han den 25. maj var inviteret af* Morsø *Kommune ifm. kommunalbestyrelsens temamøde om ungdomsuddannelser på Mors til at holde oplæg. Erik Dose Hvid orienterede om Nykøbings-afdelings undervisningsaktiviteter og de udfordringer, der er i afdelingen med et vigende antal kursister. De øvrige uddannelser i campus-fællesskabet på Mors var også inviteret.*

1. **Bestyrelsesmøder for andet halvår af 2023. Fastlæggelse af mødeplan.**

*Der afholdes bestyrelsesmøder den 10. oktober og den 11. december.*

1. **Eventuelt.**

*Intet at bemærke.*

 Referent Erik Dose Hvid

**Med venlig hilsen**

**Thy-Mors HF & VUC**

Mogens Nørgård Erik Dose Hvid

bestyrelsesformand rektor

Mobil: 40 37 95 49 Mobil: 23 60 65 30

Mail: mogens.norgaard@rn.dk Mail: Eh@vuctm.dk